#### E L Ő T E R J E S Z T É S

### Szombathely Megyei Jogú Város

### Bűnmegelőzési, Közbiztonsági és Közrendvédelmi Bizottságának

### 2024. Május 27-i ülésére

**valamint**

### Szombathely Megyei Jogú Város Közgyűlésének

### Városstratégiai, Idegenforgalmi és Sport Bizottságának

### 2024. Május 28-i ülésére

*Javaslat Szombathely város területén forgalmi rend változtatással kapcsolatos döntések meghozatalára*

**1. Perintparti sétány 15. számú ingatlan mellett megállási korlátozás bevezetése**

Képviselői kérésként merült fel, hogy a Perintparti sétány 15. számú ingatlan mellett a sétány és a parkoló kijárata közötti szakaszon megállási korlátozás kerüljön bevezetésre, mivel az érintett útszakaszon többször is kisteherautók parkolnak, melyek megnehezítik a parkolóból történő kihajtást.

**2. Bem József u. 10-16. számú ingatlanok mögött kialakított parkolóhelyek és a Bem József utca közötti szakaszon megállási korlátozás bevezetése**

Képviselői kérésként merült fel, hogy a Bem József utca 10-16. számú ingatlanok mögött kialakított parkolóhelyek és a Bem József utca között a kerékpárút felőli oldalon kerüljön bevezetésre megállási korlátozás, mivel ezen a szakaszon a gépjárművek a zöld felületen parkolnak, melyet tönkre is tettek. A jelzőtáblák elhelyezésén kívül szakmailag javasolt csőkorlátok kihelyezése is.

**3. Bolyai János Gyakorló Általános Iskola és Gimnáziumnál forgalmi rend változtatás**

Képviselői kérésként merült fel, hogy a Bolyai János Gyakorló Általános Iskola és Gimnáziumnál a jelenleg is meglévő várakozni tilos tábla időkorlátjának időpontja 7,30-ról 7,15-re és a végső időpont 17,00 óráról 18,00 órára változzon.

A forgalmi rend változtatásra vonatkozó javaslatok az érintett körzetek képviselőivel egyeztetésre kerültek.

Kérem a Tisztelt Bizottságot, hogy az előterjesztést megtárgyalni és a határozati javaslatot elfogadni szíveskedjen.

**Szombathely, 2024. május „ ”**

 /: **Horváth Soma** :/

**I.**

**HATÁROZATI JAVASLAT**

**….…./2024. (V.27.) BKKB számú határozat**

A Bűnmegelőzési, Közbiztonsági és Közrendvédelmi Bizottság megtárgyalta a „Javaslat Szombathely város területén forgalmi rend változtatással kapcsolatos döntések meghozatalára” című előterjesztést, és az alábbi javaslatot teszi a Városstratégiai, Idegenforgalmi és Sport Bizottságnak:

1. A Bizottság javasolja, hogy a Perintparti sétány 15. számú ingatlan mellett a sétány és a parkoló kijárata közötti szakaszon megállási korlátozás kerüljön bevezetésre.
2. A Bizottság javasolja, hogy a Bem József utca 10-16. számú ingatlanok mögött kialakított parkolóhelyek és a Bem József utca közötti szakaszon, a kerékpárút felőli oldalon, a kerékpáros híd és a Bem József utca között kerüljön bevezetésre megállási korlátozás, valamint hajlított csőkorlátok is kerüljenek kihelyezésre.
3. A Bizottság javasolja, hogy a Bolyai János Gyakorló Általános Iskola és Gimnáziumnál a jelenleg is meglévő várakozni tilos tábla időkorlátjának időpontja 7,30-ról 7,15-re és a végső időpont 17,00 óráról 18,00 órára változzon.

**Felelős:** Dr. Nemény András, polgármester

Horváth Soma, alpolgármester

 Kelemen Krisztián, a bizottság elnöke

 /a végrehajtás előkészítéséért:

 Kalmár Ervin, a Városüzemeltetési Osztály vezetője/

**Határidő:** 2024. május 28.

**II.**

**HATÁROZATI JAVASLAT**

**….…./2024. (V.28.) VISB számú határozat**

A Városstratégiai, Idegenforgalmi és Sport Bizottság megtárgyalta a „Javaslat Szombathely város területén forgalmi rend változtatással kapcsolatos döntések meghozatalára” című előterjesztést, és a Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 54. § (1) bekezdés 25. pontja alapján az alábbi döntést hozza:

1. A Bizottság egyetért azzal, hogy a Perintparti sétány 15. számú ingatlan mellett a sétány és a parkoló kijárata közötti szakaszon megállási korlátozás kerüljön bevezetésre.
2. A Bizottság egyetért azzal, hogy a Bem József utca 10-16. számú ingatlanok mögött kialakított parkolóhelyek és a Bem József utca közötti szakaszon, a kerékpárút felőli oldalon, a kerékpáros híd és a Bem József utca között kerüljön bevezetésre megállási korlátozás, valamint hajlított csőkorlátok is kerüljenek kihelyezésre.
3. A Bizottság egyetért azzal, hogy a Bolyai János Gyakorló Általános Iskola és Gimnáziumnál a jelenleg is meglévő várakozni tilos tábla időkorlátjának időpontja 7,30-ról 7,15-re és a végső időpont 17,00 óráról 18,00 órára változzon.
4. A Bizottság felkéri a polgármestert, hogy a fentiek végrehajtása érdekében a szükséges intézkedések megtételéről gondoskodjon.

**Felelős:** Dr. Nemény András, polgármester

Horváth Soma, alpolgármester

 Tóth Kálmán, a bizottság elnöke

 /a végrehajtás előkészítéséért:

 Kalmár Ervin, a Városüzemeltetési Osztály vezetője/

**Határidő:** 2024. július 15.